David Storl

David Storl (født 27. juli 1990 i Rochlitz i Chemnitz) er en tysk kulestøter. Han ble verdensmester utendørs i 2011, og ble med det Tysklands første verdensmester i kulestøt. Han var da 21 år gammel, og den yngste verdensmesteren i kulestøt noen sinne. 

 Karriere som junior 
Storl vokste opp i bydeln Döhlen i Seelitzer. Han begynte som mangekjemper i klubben VfA Rochlitzer Berg i tidligere Øst-Tyskland, men fra 2006 har han fokusert på kulestøt, etter at hans personlige mangekamptrener døde. Han byttet også klubb, til LAC Erdgas Chemnitz, der han ble trent av Sven Lang og tidligere OL-mester Ulf Timmermann.IAAF - Storl does it again - IAAF World Junior Champioships, besøkt 21. juni 2012.  

Etter å ha satt to tyske juniorrekorder deltok han ved ungdoms-VM i friidrett 2007, der han vant gull i kulestøt (5 kg) med ny personlig rekord og ny tysk U18-rekord.IAAF - Ostrava 2007 , besøkt 21. juni 2012. Året etter vant han også gull ved junior-VM i friidrett 2008 i Bydgoszcz i Polen.IAAF - Bydgoszcz 2008, besøkt 21. juni 2012. 

Ved junior-EM i friidrett 2009 i Novi Sad vant han et nytt gull, denne gangen støtet han 22,40, som var ny mesterskapsrekord. Han slo sølvvinner Mykyta Nesterenko med over to meter (20,22).European Athletics - 20th European Athletics Junior Championships, besøkt 21. juni 2012. Storls landsmann Hendrik Müller tok bronsen. 

I 2009 begynte han å støte med seniorkule, som er 7,26 kg, i innendørssesongen. Han satte personlig rekord på 19,48 meter i München i februar, og i juni satte han ny juniorverdensrekord med 22,34 meter, ved et stevne i Mannheim.IAAF - Germany’s Storl breaks World junior record in the 6 kg Shot Put with 22.34m   , besøkt 21. juni 2012. Bare en måned senere økte han denne rekorden til 22,73 meter, ved et mindre stevne i Osterode.IAAF - Storl improves World junior Shot Put record to 22.73m, besøkt 21. juni 2012.

Han begynte også å konkurrere på seniornivå i 2009, og fikk bronse ved det tyske mesterskapet for seniorer. Der støtet han 20,43 meter, som kvalifiserte til «A-standard», og kvalifiserte seg med det til VM i friidrett 2009 i Berlin. Ved VM ble han slått ut i kvalifiseringsrunden, med et bestestøt på 19,19 meter, som holdt til 28.-plass totalt.IAAF - Berlin 2009 - Shot Put - M Qualification , besøkt 21. juni 2012. 

 Karriere som senior 
Fra 2010 har han konkurrert som senior. Han fikk sølv både ved det tyske mesterskapet innendørs og utendørs i 2010.Leichtathletik.de - Athletenportrait - David Storl , besøkt 21. juni 2012. Ved VM i friidrett innendørs 2010 kom han på 7.-plass, og ved EM i friidrett 2010 kom han på 5.-plass. Hans bestenotering i 2010 var 20,77 både innendørs og utendørs. 

I 2011 kom hans store gjennombrudd som senior, da han vant gull ved VM i friidrett 2011 i Daegu i Sør-Korea. Han satte ny personlig rekord i kvalifiseringsrunden, med 21,50, som var 45 cm bedre enn nestemann på lista (Dylan Armstrong). I finalen forbedret han sin personlige rekord to ganger, først til 21,60, og i siste støt greide han 21,78, som holdt til VM-gull.IAAF - Daegu 2011 - Shot put   , besøkt 21. juni 2012.

Han vant også gull ved U23-EM i friidrett 2011 i Ostrava, der han greide 20,45 meter, og satte ny mesterskapsrekord.European Athletics - 8th European Athletics U23 Championships , besøkt 21. juni 2012. I juni fikk han også gull ved Lag-EM i friidrett 2011 i Stockholm.European Athletics - 3rd SPAR European Team Championships, besøkt 21. juni 2012.

Ved VM i friidrett innendørs 2012 fikk han sølv, bak Ryan Whiting. Storl satte ny personlig rekord på 21,88, men med 22,00 meter og årsbeste i verden tok Whiting gullet. Senere på året, i juni, vant han sitt første EM-gull, da han vant kulestøt ved EM i friidrett 2012 i Helsingfors. Han greide 20,30 i kvalifiseringen, kun slått av Rutger Smith, men greide 21,58 i finalen, som var sesongbeste for hans del, og slo Rutger Smith med over en  meter (20,55).

 Utmerkelser 
 2007 - European Athlete of the Year Trophy: Rising Star

 Referanser 

 Eksterne lenker 


  Offisiell hjemmeside
  Profil hos Leichtathletik.de 
  Profil hos LAC Erdgas Chemnitz
  Profil hos All-athletics.com 

Kategori:Personer fra Chemnitz
Kategori:Tyske kulestøtere
Kategori:Verdensmestere i friidrett for Tyskland
Kategori:Olympiske sølvmedaljevinnere for Tyskland
Kategori:Tyske mestere i friidrett
Kategori:Medaljevinnere under Sommer-OL 2012
Kategori:Deltakere for Tyskland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Tyskland under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tyskland under VM i friidrett 2015
Kategori:Deltakere for Tyskland under EM i friidrett 2014
Kategori:Deltakere for Tyskland under EM i friidrett innendørs 2019
Kategori:Deltakere for Tyskland under EM i friidrett innendørs 2017